Anugerah Bintang Popular Berita Harian ke-23

Anugerah Bintang Popular Berita Harian ke-23 adalah penganjuran majlis penganugerahan seniman tahunan kali ke-23 anjuran akhbar Berita Harian. Majlis ini dilangsungkan di Arena of Stars, Genting Highlands pada 4 April 2010 bertemakan "Cetusan Warna". Raja Azura dan Sharifah Shahirah telah digandingkan bersama sebagai pengacara.

Anugerah tertinggi, "Bintang Paling Popular" telah dimenangi Siti Nurhaliza. Siaran langsung menerusi TV3 dan Hot FM telah memudahkan orang ramai mengikuti perkembangannya. Pada malam anugerah, Aznil Nawawi, Faizal Ismail dan Nabil sempat mengucapkan dedikasi hadiah mereka kepada allahyarham Din Beramboi dalam ucapan penerimaan hadiah masing-masing. Anugerah Bintang Paling Popular dimenangi oleh Datuk Siti Nurhaliza yang kali terakhir memenangi anugerah tertinggi ini pada upacara tahun 2004.

Maklumat am
Apa yang menarik mengenai ABPBH 2009 adalah para peminat boleh mengundi seniman kegemaran mereka melalui khidmat pesanan ringkas (SMS) selain mengerat borang dari akhbar Berita Harian dan Harian Metro untuk dihantar melalui pos.

Senarai calon akhir untuk 16 kategori yang boleh diundi untuk ABPBH 2009 diumumkan di sebuah sidang media di Royal Ballroom 3, Palace of The Golden Horses, Mines City Resort pada 20 Januari 2010. Para pengundi diberi masa hingga 19 Mac 2010 untuk menentukan pemenang setiap anugerah.

Siti Nurhaliza mengumumkan hasratnya untuk mengundurkan diri dari pencalonan ABPBH selepas ini. Beliau mahu berehat untuk seketika kerana telah melalui suatu proses yang panjang dalam berkempen. Beliau gembira setelah melihat peningkatan dari segi senarai finalis ABPBH dan wujudnya pelapis yang baru.

Jelajah ABPBH kali ini hanya dilangsungkan di empat tempat merangkumi Semenanjung Malaysia. Jelajah bermula di Village Mall, Sungai Petani, Kedah (5 & 6 Mac 2010), diikuti Mesra Mall, Kemasek, Kemaman, Terengganu (12 & 13 Mac 2010), Plaza Angsana, Johor Bahru (20 & 21 Mac 2010) dan Klang Parade, Klang (26, 27 & 28 Mac 2010). Dilaporkan 10,000 orang berpusu-pusu bertemu dengan artis di sesi Johor Bahru, diikuti 10,000 lagi di Klang Parade.

Kiraan undi diumumkan selesai di Balai Berita (ibu pejabat Berita Harian) pada petang 2 April, dengan lebih 400,000 borang undian yang dikira dan 220,000 hantaran undian SMS dari para pembaca. Tetapi, pada awal hari itu, negara dikejutkan dengan pemergian salah seorang calon ABPBH 2009, iaitu Din Beramboi yang julung kali dicalonkan untuk Penyampai Radio Lelaki Paling Popular.

Sambutan
Menurut pantauan AGB Nielsen Media Research, siaran langsung majlis ABPBH 2009 ditonton oleh kira-kira 3,995 juta (20.5 TVR) atau 64.1% dari peratusan penonton yang menonton pada waktu siarannya (9:00 – 11:59 malam); malahan, melalui kajian minit per minit, pada jam 10.40 malam dan 10.50 malam, ABPBH 2009 berjaya mencecah sehingga hampir 4.6 juta penonton.

Antara perkara-perkara yang paling menarik perhatian pada malam itu adalah kedengaran sorakan 'boo' para penonton di tempat acara ketika nama Mawi dan Fasha Sandha disebut ketika pencalonan Penyanyi Lelaki Popular dan Pelakon Wanita TV Popular dibacakan oleh suara latar. Dikupaskan bahawa kecaman terhadap Fasha berpunca dari kontroversi beliau sepanjang tahun lalu, bermula dari kes bersikap biadab dengan para wartawan sehingga dituduh sebagai orang ketiga yang membawa kepada keretakan rumahtangga Nora Danish dan Rizal Ashram Ramli, manakala suara 'boo' yang dilemparkan kepada Mawi tidak diketahui sebabnya, selain hakikat bahawa beliau pernah memutuskan pertunangannya dengan Ina Naim untuk bernikah dengan Ekin.

Persembahan
Faizal Tahir dan Bunkface
One Nation Emcees dan M. Daud Kilau
Azlan & The Typewriter
Hafiz, Aril, Akim, Dafi, Marsha, Ainul Aishah, Diana Danielle, Faralyana
Rabbani, Munif, Nazrey
Adam dan Stacy
Dayang Nurfaizah, Alyah dan Khadijah Ibrahim
Jaclyn Victor, Black dan Kumpulan Wings, Malaysia

Penyampai
Scha Al-Yahya, Awal Ashaari, Ummi Nazeera
Tengku Mariam, Chef Wan
Salina Saibi, Syamsul Yusof, Nor Albaniah
Watie Sadali, Rosyam Nor, Fauziah Latiff
M. Nasir, Nora
Zainuri, Azlina Aziz, Shidee
David Teo, Fauziah Ahmad Daud

Calon dan pemenang
Perhatian: Nama pemenang berhuruf tebal.

Bintang Paling Popular
Siti Nurhaliza

Anugerah Pencapaian Sepanjang Hayat
Khadijah Ibrahim

Penyanyi Lelaki Popular
Adam
Akim
Aizat
Faizal Tahir
Mawi

Penyanyi Wanita Popular
Jaclyn Victor
Mila
Siti Nurhaliza
Stacy
Yuna

Penyanyi Duo/Kumpulan Popular
Adam & Stacy
Bunkface
Hujan
Meet Uncle Hussain & Black
6ixth Sense

Penyanyi Nasyid Popular
Hijjaz
In-Team
Rabbani
Raihan
Saujana

Pelakon Filem Lelaki Popular 
Aaron Aziz
Afdlin Shauki
Farid Kamil
Que Haidar
Zul Huzaimy

Pelakon Filem Wanita Popular
Diana Danielle
Lisa Surihani
Liyana Jasmay
Maya Karin
Sharifah Amani

Pelakon TV Lelaki Popular
Aaron Aziz
Fahrin Ahmad
Fizz Fairuz
Fizo Omar
Remy Ishak

Pelakon TV Wanita Popular
Fasha Sandha
Noorkhiriah
Rozita Che Wan
Scha Al-Yahya
Tiz Zaqyah

Pengacara TV Lelaki Popular
AC Mizal
Ally Iskandar
Aznil Nawawi
Faizal Ismail
Nabil

Pengacara TV Wanita Popular
Cheryl Samad
Fara Fauzana
Nurul Shuhada
Raja Azura
Sarimah Ibrahim

Penyampai Radio Lelaki Popular
AG
Aznil Nawawi
Din Beramboi
Faizal Ismail
Kieran

Pengacara Radio Wanita Popular
Abby Fana
Fara Fauzana
Nana
Linda Onn
Sharifah Aleya

Artis Komedi Lelaki Popular
AC Mizal
Afdlin Shauki
Nabil
Saiful Apek
Zizan

Artis Komedi Wanita Popular
Enot
Didie Alias
Kenchana Dewi
Noorkhiriah
Nik Sayyidah Fatihah

Artis Baru Lelaki Popular
Akim
Aril
Black
Gambit
Hafiz

Artis Baru Wanita Popular
Dira Abu Zahar
Isma
Puteri Mardiana
Tiz Zaqyah
Yuna

Rujukan

2010